Diari Oficial de la Generalitat Valenciana


Sumari del DOGV 8812, del 15-05-2020 (2020/3386)

Extracte de la resolució de la consellera d'Agricultura, Desenvolupament Rural, Emergència Climàtica i Transició Ecològica per la qual es convoquen, per a l'exercici 2020, ajudes per al suport a la certificació de la producció ecològica a la Comunitat Valenciana, en el marc del I Pla valencià de producció ecològica 2016-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3386


Data del document
:   08-05-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la resolució de la consellera d'Agricultura, Desenvolupament Rural, Emergència Climàtica i Transició Ecològica per la qual es convoquen, per a l'exercici 2020, ajudes per al suport a la certificació de la producció ecològica a la Comunitat Valenciana, en el marc del I Pla valencià de producció ecològica 2016-2020. [2020/3386]  
BDNS (identif.): 505454.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions http://www.pap.minhap.gob.es/  
  
Primer. Objecte  
L'objecte de les subvencions previstes en el present annex és regular el règim d'ajudes destinades a fomentar la producció ecològica en l'àmbit de la Comunitat Valenciana en el programa de la qualitat dels aliments regulat en el Reglament (CE) 834/2007, del Consell, de 28 de juny, i en el Reglament (CE) 889/2008, de la Comissió, de 5 de setembre.  
  
Segon. Beneficiaris  
Podran ser persones beneficiàries de l'ajuda les persones físiques o jurídiques inscrites en Registre d'Operadors Titulars d'Explotacions Agropecuàries (Registre de productors) o en el Registre d'Operadors Titulars d'Empreses d'Elaboració, Manipulació, Envasament, Emmagatzematge, Exportació o Comercialització de Productes Ecològics (Registre d'empreses) d'acord amb l'article 4 de l'Ordre 30/2010, de 3 d'agost de la Conselleria d'Agricultura, Pesca i alimentació, per la qual s'aprova el text del Reglament sobre producció i etiquetatge dels productes ecològics i del Comité d'Agricultura Ecològica de la Comunitat Valenciana (CAECV).  
  
  
Tercer. Bases reguladores  
Les bases reguladores s'arrepleguen en l'Ordre 29/2017, de 6 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les ajudes per al suport a la certificació de la producció ecològica a la Comunitat Valenciana, en el marc del I Pla valencià de producció ecològica 2016-2020 (DOGV 8166/09.11.2017).  
  
Quart. Quantia  
Nou-cents noranta mil euros (990.000,00 euros).  
  
Cinqué. Termini de presentació de sol·licituds d'ajuda  
El termini de presentació de les sol·licituds d'ajudes per al suport a la certificació de la producció ecològica a la Comunitat Valenciana serà de quinze dies hàbils a comptar de l'endemà de la publicació de l'extracte de la convocatòria en el Diari Oficial de la Generalitat Valenciana.  
Aquest termini, no obstant això, queda suspés en virtut del qual es disposa en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19. No obstant això, les sol·licituds i documents que es remeten electrònicament durant el període de suspensió dels termes i terminis, establits en la disposició addicional tercera del Reial decret 463/2020, de 14 de març, es tramitaran efectivament en el moment en el qual es reprenga el còmput dels terminis, d'acord amb el que es preveu en aquesta disposició, excepte que s'haja alçat la suspensió en el procediment de què es tracte, Es considerarà, amb caràcter general, com a data de registre d'entrada el primer dia hàbil després de l'alçament de la suspensió.  
  
Sisé. Altres dades  
1. Les sol·licituds d'ajuda i de pagament es presentaran en el model normalitzat que figura en l'adreça d'internet URL https://www.gva.es/va/proc18688 i els models que figuren en l'apartat impresos associats degudament signades.  
Les esmenes o les aportacions documentals posteriors a la presentació de la sol·licitud hauran de realitzar-se a través del següent URL: https://www.gva.es/va/proc18536  
2. La documentació que calga aportar és la prevista en les bases reguladores de l'Ordre 29/2017, de 6 de novembre i en la present convocatòria.  
  
València, 8 de maig de 2020.- La conselleria d'Agricultura, Desenvolupament Rural, Emergència Climàtica i Transició Ecològica: Mireia Mollà Herrero.